पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल के कोविड वार्ड में भर्ती मरीजों के परिजन रविवार रात व सोमवार को भी ऑक्सीजन के लिए परेशान होते रहे। इस परेशानी को दूर करने प्रबंधन ने रिफलिंग व्यवस्था शुरू की। लेकिन यहां भीड़ व धक्का-मुक्की हो रही थी। इसलिए डीआरपी लाइन से सिलेंडर रिफिल कर एंबुलेंस से अस्पताल पहुंचे। सोमवार शाम 4 व 6 बजे करीब 80 छोटे सिलेंडर पहुंचे।
इससे पहले रविवार रात 12 बजे 40 व रात 2 बजे 45 सिलेंडर पहुंचे। इसके बाद भी कुछ जरूरतमंद लोग छूट गए। वंदना बाई व कुनाल सोनी ने बताया रविवार दोपहर 2 बजे से कतार में लगे। रात 12 बजे गाड़ी आई। छोटा सिलेंडर दिया। मना किया तो रात 2 बजे फिर गाड़ी आने की बात कही। इसके बाद जंबो सिलेंडर मिला। लेकिन वह आधा भरा था। छालपा के राकेश पाटीदार व बगवां के लोकेश गुप्ता ने बताया दो गाड़ी आने के बाद भी सिलेंडर नहीं मिल पाया। सोमवार शाम 4 बजे तक ऑक्सीजन का इंतजार करना पड़ा।
संक्रमण बढ़ने के साथ मरीजों के स्वस्थ होने का आंकड़ा बढ़ रहा है। इससे अस्पताल पर दबाव कम हुआ है। सोमवार को 4 कोविड पॉजिटिव मरीजों को वार्ड में भर्ती किया गया। कोविड केयर सेंटर में कोई मरीज भर्ती नहीं हुआ। जिला अस्पताल के 382 में से 265 बेड भरे हुए है। 117 बेड खाली है। इनमें 57 पॉजिटिव, संदिग्ध ऑक्सीजन मरीज 148 व आईसीयू पॉजिटिव 12 मरीज भर्ती है। दबाव कम होने पर बरामदे में लगे मरीजों के पलंग को हटाकर उन्हें वार्ड में शिफ्ट किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn